Diari Oficial de la Generalitat Valenciana


Sumari del DOGV 4277, del 24-06-2002 (2002/5971)

Informació pública de la convocatòria i bases per a cobrir en propietat una plaça d'inspector de la policia local.
------------------------------------------------------------------------------------------------------------------

### Dades del document

Número de DOGV
:   4277

Data del DOGV
:   24-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5971


Data del document
:   24-05-2002

Organisme emissor
:   Ajuntament d'Aldaia

Tipus de document
:   Convocatòria

Descriptors 

:   * Aldaia
    * administració local
    * concurs administratiu
    * policia

Informació pública de la convocatòria i bases per a cobrir en propietat una plaça d'inspector de la policia local. [2002/A5971]
  
L'Ajuntament d'Aldaia, mitjançant l'Acord de la Comissió de Govern en la sessió efectuada el dia 15 de maig del 2002, va aprovar les bases específiques que en regiran el procés selectiu, les quals es transcriuen a continuació perquè se'n prenga coneixement.
  
Bases que han de regir la convocatòria per a cobrir en propietat una plaça d'inspector de la policia local
  
Primera. Objecte de la convocatòria
  
És objecte de les presents bases la provisió en propietat d'una plaça d'inspector de la policia local de l'escala d'administració especial, subescala servicis especials; classe policia local i auxiliars de l'escala tècnica, grup B de titulació d'acord amb el que disposa l'article 25 de la Llei de Mesures Urgents per a la Reforma de la Funció Pública, article 4 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i article 21 de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
La present convocatòria, d'acord amb el que disposa l'article 53 de la Llei de la Funció Pública Valenciana, Decret 88/2001, de 24 d'abril, del Govern Valencià, en el seu annex III, pel qual s'establixen la distribució de les places vacants en atenció a la forma de provisió, per a la categoria d'inspector, en el supòsit de no tractar-se de la màxima categoria existent en la plantilla, així com amb el que establix l'article 2 de l'Orde d'1 de juny del 2001, de la Conselleria de Justícia i Administracions Públiques, de desplegament del Decret 88/2001, es troba en primera instància reservada a promoció interna, si n'hi haguera.
  
De conformitat amb el que establix l'article 18 del Decret 88/2001, quan, d'acord amb les reserves establides en l'annex III del dit decret, no foren cobertes pel dit torn, incrementaran el torn lliure, si n'hi haguera.
  
El procediment selectiu per a cobrir la plaça vacant d'inspector de la policia local per promoció interna i, si és procedent, per torn lliure, constarà de les fases d'oposició, concurs i curs selectiu, segons el que establix l'article 16 del Decret 8/2001.
  
Segona. Places màximes que es puguen proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
Tercera. Requisits dels aspirants
  
Promoció interna: per a ser admés al present procés selectiu reservat a promoció interna, els aspirants hauran de complir els següents requisits, de conformitat amb el que establix l'article 15 del Decret 88/2001, 24 d'abril, del Govern Valencià:
  
a) Ser funcionari de carrera de l'Ajuntament d'Aldaia, exercint en propietat la plaça del grup C, de l'escala administració especial; subescala servicis especials; classe policia local i auxiliars de l'escala bàsica, categoria oficial.
  
b) Haver romàs almenys dos anys com a funcionari de carrera en la categoria assenyalada en el requisit anterior.
  
c) No patir cap malaltia ni defecte físic que li impedisca l'exercici normal de les funcions pròpies de l'escala i categoria a què aspira.
  
d) No trobar-se suspés ni habilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
f) Estar en possessió del títol d'enginyer tècnic, diplomat universitari, Arquitecte Tècnic, Formació Professional de tercer grau o equivalent, d'acord amb l'article 25 de la Llei 30/1984, de 2 d'agost, de Mesures per a la Reforma de la Funció Pública, o tindre complides les condicions per a obtindre'l en la data que finalitze el termini de presentació d'instàncies.
  
El requisit de titulació exigida anteriorment, segons la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, podrà ser dispensat quan els funcionaris aspirants a la plaça d'inspector de policia local es troben en la categoria immediatament inferior a la que pretenen ocupar i manquen de la titulació exigida, sempre que superen el curs d'habilitació corresponent organitzat per l'Institut Valencià de Seguretat Pública (IVASP), curs de dispensa.
  
El dit curs haurà de realitzar-se abans dels quatre anys des de l'entrada en vigor de la present llei.
  
Igualment, d'acord amb la disposició transitòria novena de la Llei 6/1999, també hi és aplicable el que disposa el Decret 260/1994, de 20 de desembre, requerint-se, així mateix, estar en possessió del títol de Batxiller, Formació Professional de segon grau o equivalent.
  
Torn lliure: només per al cas que haja quedat deserta la provisió de la plaça d'inspector de policia local reservada a promoció interna, i d'acord amb el que establix l'article 5 Decret 88/2001, de 24 d'abril, del Govern Valencià:
  
a) Tindre la nacionalitat espanyola.
  
b) Estar en possessió del títol d'enginyer tècnic, diplomat universitari, Arquitecte Tècnic, Formació Professional de tercer grau o equivalent, d'acord amb l'article 25 de la Llei 30/1984, de 2 d'agost, de Mesures per a la Reforma de la Funció Pública; o tindre complides les condicions per a obtindre'l en la data que finalitze el termini de presentació d'instàncies.
  
c) No patir cap malaltia ni defecte físic que impedisca l'acompliment de les funcions, d'acord amb els quadres i barems d'exclusions mèdiques establides en l'annex II de l'Orde de 5 de desembre de 1994, modificat per l'Orde de 22 de desembre de 1997, així com tindre una estatura mínima d'1,65 metres per als hòmens i 1,60 metres per a les dones.
  
d) Tindre complits 18 anys i no faltar menys de 10 anys de l'edat que s'establisca per a la jubilació, edats ambdues referides al dia que finalitze el termini de presentació d'instàncies.
  
e) No haver sigut separat, mitjançant un expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos que habiliten per a la conducció de les classes B, amb un any d'antiguitat, i A, que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
Quarta. Forma i termini de presentació d'instàncies
  
Les instàncies en què se sol·licita prendre part en la present convocatòria, per promoció interna i, si és procedent, per torn lliure, s'han d'adreçar a l'alcaldessa presidenta de l'Ajuntament d'Aldaia, podent-se utilitzar la instància model que facilitarà l'Oficina d'Informació Municipal, sítia en la plaça de la Constitució 10, i s'haurà de presentar al seu Registre General d'Entrada, o en la forma que determina l'article 38.4 de la Llei 30/1992, de Règim Jurídic de les Administracions Públiques i de Procediment Administratiu Comú, durant un termini de 20 dies hàbils a partir del sendemà de la publicació de l'extracte de la present convocatòria en el Boletín Oficial del Estado.
  
Els interessats que aspiren a la dita plaça pel torn de promoció interna estaran exempts de pagament de drets d'examen.
  
Els interessats pel torn lliure hauran de fer efectiu l'ingrés bancari, havent-ne d'adjuntar a la instància el resguard, en el compte 8774-9598-51-3345178788 de Bancaixa, efectuat directament o per transferència de l'import dels drets d'examen, que seran els fixats en les ordenances fiscals de l'any en curs en què es publique l'extracte de la convocatòria en el Boletín Oficial del Estado, independentment de l'any en què finalitze el termini de presentació d'instàncies.
  
Igualment, podran pagar-lo directament, ingressant-lo en l'Agència Tributària o per gir postal o telegràfic.
  
Podrà adjuntar-s'hi, si és procedent, el resguard del gir postal o telegràfic del seu pagament. En el dit resguard haurà de fer-se constar la convocatòria a què correspon l'ingrés.
  
Els esmentats drets d'examen seran tornats als aspirants, en el cas que la plaça vacant d'inspector de policia local siga coberta en el procés selectiu reservat a promoció interna que s'efectuarà en primera instància.
  
Cinquena. Admissió dels aspirants
  
Per a ser admés a les proves selectives, n'hi haurà prou que els aspirants manifesten en les seues instàncies que complixen totes les condicions exigides referides a la data d'expiració del termini de presentació d'instàncies i que han pagat els drets d'examen en el cas que aspiren a la plaça objecte de la present convocatòria per torn lliure.
  
No obstant això, també regirà el que disposa l'article 156.2 del Reglament d'Organització, Funcionament i Règim Jurídic de les entitats, en relació amb el que disposen els articles 70 i 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
Expirat aquell, es declararà aprovada la llista d'admesos i exclosos, la qual s'adoptarà mitjançant una resolució de l'Alcaldia en atenció a allò que han declarat els aspirants i sense perjuí del que determina el paràgraf anterior.
  
La dita resolució, que es publicarà en el Diari Oficial de la Generalitat Valenciana, indicarà el termini de 10 dies per a l'esmena de defectes, que no hagen sigut prèviament notificats als interessats pels aspirants exclosos.
  
Així mateix, en el dit termini els interessats podran presentar qualsevol reclamació pertinent.
  
Els errors de fet podran esmenar-se en qualsevol moment, d'ofici o a petició de l'interessat.
  
Si no es produïra cap reclamació, suggeriment, o petició de cap esmena, la resolució provisional esdevindria definitiva automàticament.
  
Altrament, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Diari Oficial de la Generalitat Valenciana, indicant-hi la data, lloc i hora del començament de les proves, així com l'orde de crida dels aspirants.
  
La publicació de la dita resolució serà determinant dels terminis a l'efecte de possibles impugnacions o recursos.
  
Sisena. Tribunal
  
El tribunal cridat a la selecció estarà integrat pels següents membres, tots ells amb veu i vot:
  
President titular: alcaldessa de la corporació.
  
President suplent: regidor delegat de l'Àrea d'Administració o membre de la corporació en qui delegue la presidenta titular.
  
Secretari titular: el secretari general de la corporació.
  
Secretari suplent: El funcionari de la corporació en qui delegue.
  
Vocals:
  
Titular: l'intendent cap del cos de policia local de la corporació o, si no n'hi ha, un funcionari de la corporació d'igual o superior categoria a la de la plaça convocada.
  
Suplent: un funcionari de carrera d'esta corporació, d'igual o superior categoria a la de la plaça convocada.
  
Titular: un representant del professorat oficial designat per l'Institut Valencià de Seguretat Pública que posseïsca una titulació igual o superior a la requerida per a inspector.
  
Suplent: el funcionari que designe l'esmentat Institut, així mateix, amb titulació igual o superior a la requerida per a inspector.
  
Titular: un representant de l'administració del Consell, designat per la Conselleria de Justícia i Administracions Públiques amb una titulació igual o superior a la requerida per a inspector.
  
Suplent: un representant de l'administració del Consell, designat per la Conselleria de Justícia i Administracions Públiques amb una titulació igual o superior a la requerida per a inspector.
  
Titular: un funcionari de carrera d'igual o superior grup i/o categoria a la plaça convocada.
  
Suplent: un funcionari de carrera d'igual o superior grup i/o categoria a la plaça convocada.
  
Titular: un funcionari de carrera d'igual o superior grup i/o categoria a la plaça convocada.
  
Suplent: un funcionari de carrera d'igual o superior grup i/o categoria a la plaça convocada.
  
Titular: un funcionari de carrera d'igual o superior grup i/o categoria a la plaça convocada.
  
Suplent: un funcionari de carrera d'igual o superior grup i/o categoria a la plaça convocada.
  
Titular: un funcionari de carrera d'igual o superior grup i/o categoria a la plaça convocada.
  
Suplent: un funcionari de carrera d'igual o superior grup i/o categoria a la plaça convocada.
  
Titular: dos funcionaris de carrera de la mateixa titulació o superior i de la mateixa àrea de coneixements designats per la Junta de Personal, a instància de les representacions sindicals de major representació en este Ajuntament, amb els seus respectius suplents.
  
Si la Junta de Personal no designara en el termini un representant per a la seua participació com a membre del tribunal, l'Alcaldia, a fi de configurar el tribunal en nombre imparell, designarà un altre vocal i suplent de la mateixa categoria.
  
Els membres dels tribunals per a la selecció del personal funcionari hauran de ser funcionaris o funcionàries que posseïsquen una titulació igual o superior a la requerida per als llocs de treball que s'hagen de proveir i pertànyer al mateix grup o grups superiors. Article 13.4 del Text Refós de la Llei de la Funció Pública Valenciana.
  
El nomenament com a membre del tribunal es farà públic, en el marc de les presents bases, mitjançant una resolució d'Alcaldia o un acord de Comissió de Govern si ho tinguera delegat. El dit nomenament serà publicat conjuntament amb la llista provisional d'admesos i exclosos.
  
El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament.
  
A l'efecte del que disposa la resolució de 2 de gener del 2002, de la Secretaria d'Estat de Pressuposts i Despeses, el tribunal que actua en esta prova selectiva tindrà dret a la indemnització per assistència a tribunals d'oposició o concurs, les quanties de la qual es detallen en l'annex XVIII de l'esmentada resolució.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
El tribunal podrà estar assistit per un o diversos assessors de la corporació per a la formulació i qualificació de les proves mèdiques d'aptituds intel·lectuals, físiques i idioma valencià, psicològiques i del desenvolupament del procés selectiu, els quals es limitaran a l'exercici de les seues respectives especialitats i col·laboraran amb els tribunals exclusivament d'acord amb elles.
  
Setena. Calendari
  
La data, hora i lloc del començament de les proves s'anunciarà en la publicació de la resolució mitjançant la qual s'aprove la llista d'admesos i exclosos, a què es referix la base cinquena anterior.
  
Una vegada començades les proves selectives, no serà obligatòria la publicació dels següents anuncis de realització dels restants exercicis en el Diari Oficial de la Generalitat Valenciana. Estos anuncis, els haurà de fer públics el tribunal al tauler d'anuncis de la corporació amb 12 hores d'antelació del començament d'elles, si es tracta del mateix exercici, o de 48 si es tracta d'un nou exercici (en tot cas des de la conclusió d'un exercici fins al començament del següent no podran transcórrer menys de 72 hores ni més de 45 dies).
  
El torn lliure, en el cas que pertoque, serà convocat en l'edicte que declare desert el procés de promoció interna i serà publicat en el Diari Oficial de la Generalitat Valenciana.
  
El primer exercici d'este torn lliure, no podrà iniciar-se abans de 15 dies des de la publicació de l'edicte de la convocatòria.
  
Huitena. Orde d'intervenció dels aspirants. Identificació
  
Els aspirants seran convocats per a cada exercici en crida única, i en perdran el dret si compareixen als llocs de realització de l'exercici quan ja s'hagen iniciat les proves o per no assistir-hi, encara que es dega a causes justificades.
  
Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta del personal.
  
L'orde d'intervenció dels aspirants en aquells exercicis que no es puguen realitzar conjuntament serà l'alfabètic, donant començament per l'aspirant el primer cognom dels quals comence per la lletra I insaculada i G per al 2003, d'acord amb el resultat del sorteig públic efectuat per l'Ajuntament d'Aldaia, el dia 10 de setembre de 1999, segons amb els criteris establits per Resolució d'Alcaldia número 314/1999, de 7 de setembre.
  
El tribunal podrà requerir en qualsevol moment als aspirants que acrediten la seua identitat, i a tal fi hauran d'anar proveïts del document nacional d'identitat.
  
Novena. Relació d'aprovats i curs selectiu
  
El nombre d'aspirants aprovats en el procés selectiu no podrà excedir del nombre de places convocades.
  
El tribunal formularà una proposta a la corporació de l'aspirant que, després d'haver superat el procés selectiu, i amb la presentació prèvia de la documentació exigida per les bases de la convocatòria, haja d'incorporar-se a l'Institut Valencià de Seguretat Pública, per a seguir un curs de formació teoricopràctic de caràcter selectiu.
  
Si l'aspirant aprovat renuncia a continuar el procés de selecció, o n'és exclòs per mancar d'algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'este i el tribunal podrà proposar la inclusió en la llista d'admesos del mateix nombre que d'exclosos per les anteriors causes, el qui s'incorporarà a la realització del curs selectiu en les mateixes condicions que les assenyalades en els paràgrafs següents, sense perjuí de la responsabilitat en què, si és procedent, pogueren haver incorregut.
  
Tot això no alterarà el nombre d'aprovats del procés selectiu, que no podrà superar al de les places convocades.
  
Deu. Curs selectiu
  
L'aspirant que supere la fase d'oposició haurà de superar en l'Institut Valencià de Seguretat Pública un curs de caràcter selectiu, de contingut teoricopràctic.
  
En cada convocatòria, l'aspirant que no supere el curs de selecció i formació podrà incorporar-se al curs immediatament posterior. Si no supera este segon curs, perdrà definitivament el dret a participar en el procés de selecció instat.
  
Els qui no puguen realitzar el curs selectiu per una causa de força major, degudament justificada i apreciada per l'administració, l'efectuaran, si no persistixen tals circumstàncies, en la convocatòria immediata posterior.
  
El curs selectiu de la categoria d'inspector constarà de dues fases: una, de formació i selecció en l'Institut Valencià de Seguretat Pública, amb una duració de 350 hores lectives; i una altra, de pràctiques, que es realitzaran al municipi d'Aldaia amb una duració de dos mesos.
  
Durant la realització del curs teoricopràctic, els aspirants seran nomenats funcionaris en pràctiques de les respectives corporacions locals, amb els drets inherents a tal situació i percebent, en tot cas, les retribucions íntegres del lloc a què aspiren.
  
Onze. Exempció del curs selectiu
  
Si pertocara el torn lliure, aquells aspirants que hagueren realitzat amb anterioritat el curs selectiu per a l'accés a la mateixa escala de la policia local als municipis de la Comunitat Valenciana quedarien exempts de realitzar-lo, mitjançant una resolució del director general competent en matèria de policia, a proposta de la Direcció de l'Institut Valencià de Seguretat Pública, si no hagueren transcorregut més de quatre anys des de la data de realització i superació d'ell i no se n'haguera alterat substancialment el contingut.
  
Dotze. Presentació de documents
  
L'aspirant proposat pel tribunal haurà d'aportar davant de la corporació, en el termini de 20 dies hàbils des que es faça públic el nom de l'aspirant aprovat, els documents acreditatius de les condicions de capacitat i requisits exigits en la base tercera de la present convocatòria:
  
Promoció interna:
  
a) Presentar l'original o fotocòpia compulsada del seu nomenament com a funcionari de carrera de l'Ajuntament d'Aldaia.
  
b) Certificat de servicis prestats a l'Ajuntament d'Aldaia on s'acredite la permanència, almenys, de dos anys com a funcionari de carrera en la categoria d'oficial.
  
c) Reconeixement mèdic; a este efecte, haurà de sotmetre's a una revisió mèdica que efectuaran els servicis mèdics que designe l'Ajuntament d'Aldaia i que s'ajustarà al quadre d'exclusions mèdiques establides en l'annex II de l'Orde 5 de desembre de 1994, modificat per l'Orde de 22 de desembre de 1997.
  
d) Declaració de no haver sigut separat mitjançant un expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
e) Fotocòpia compulsada dels permisos de conducció.
  
f) Original o fotocòpia compulsada del títol acadèmic exigible segons la corresponent convocatòria, o certificat d'haver superat el curs d'habilitació corresponent organitzat per l'Institut Valencià de Seguretat Pública i que este es trobe vigent o, d'acord amb el que disposa el Decret 260/1994, de 20 de desembre, el corresponent justificant d'haver superat el curs de dispensa en un grau del requisit de titulació dels policies locals, als efectes de promoció interna.
  
Torn lliure:
  
a) Certificat de naixement expedit pel registre civil corresponent o fotocòpia del document nacional d'identitat degudament compulsada.
  
b) Presentar l'original o fotocòpia compulsada del seu nomenament com a funcionari de carrera d'un altre ajuntament i que opten a la present convocatòria per torn lliure.
  
c) Original o fotocòpia compulsada del títol acadèmic exigible segons la convocatòria.
  
d) Declaració de no haver sigut separat mitjançant expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
e) Fotocòpia compulsada dels permisos de conducció.
  
f) Reconeixement mèdic; a este efecte haurà de sotmetre's a una revisió mèdica que efectuaran els servicis mèdics que designe l'Ajuntament d'Aldaia i que s'ajustarà al quadre d'exclusions mèdiques establides en l'annex II de l'Orde 5 de desembre de 1994, modificat per l'Orde de 22 de desembre de 1997.
  
Els qui, dins del termini indicat, i excepte en cas de força major, no presenten la documentació, o si d'ella es pot deduir que manquen d'algun dels requisits exigits, no podran ser nomenats funcionaris, amb la invalidesa subsegüent de l'actuació de l'interessat i la nul·litat subsegüent dels actes del tribunal respecte d'ell, sense perjuí de la responsabilitat en què pogueren haver incorregut per falsedat en la seua instància.
  
En el cas que l'aspirant fóra exclòs per no presentar la documentació o per falsedat en ella, el tribunal podria proposar addicionalment la inclusió, en el mateix nombre d'exclosos, d'aquells que, malgrat haver superat les proves, estiguen fora pel límit establit en la norma primera.
  
Tretze. Nomenament: promoció interna i torn lliure
  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local si l'aspirant ha superat el curs selectiu, amb la indicació de la qualificació obtinguda, a l'efecte del seu nomenament com a funcionari de carrera.
  
Si l'aspirant no ha superat el curs selectiu, podrà incorporar-se al curs immediatament posterior. Si no supera este segon curs, perdrà definitivament el seu dret a participar en el procés de selecció.
  
Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.
  
Catorze. Incidències
  
El tribunal queda autoritzat per a resoldre els dubtes que s'hi presenten i prendre els acords que calguen per al bon orde del procés selectiu en tot allò no previst en les presents bases.
  
Quinze. Normativa i recursos
  
15.1 La convocatòria es regirà, en tot allò no previst per les presents bases, per la normativa bàsica estatal sobre la funció pública inclosa en la Llei 30/1984, de 2 d'agost, de Mesures per a la Reforma de la Funció Pública, modificada per la Llei 22/1993, de 29 de desembre, sobre Mesures Fiscals de Reforma, pel text refós aprovat pel Reial Decret Legislatiu 781/1986, de 18 d'abril, de les disposicions legals vigents en matèria de règim local, Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local, Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de la Provisió de Llocs de Treball i Promoció Professional dels Funcionaris Civils de l'Administració General de l'Estat, així com per la normativa autonòmica valenciana sobre funció pública, Text Refós de 24 d'octubre de 1995, de la Llei de la Funció Pública, i la resta de normes reglamentàries, Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal inclòs en l'àmbit d'aplicació de la Llei de la Funció Pública Valenciana i la resta de normes reglamentàries, en concret les bases generals aprovades per l'Acord plenari de data 2 de maig de 1995.
  
15.2 Contra les presents bases, l'acord aprovatori de les quals és definitiu en la via administrativa, els interessats legitimats podran interposar un dels següents recursos:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, a comptar des del sendemà de la publicació de l'extracte d'estos en el Boletín Oficial del Estado.
  
Si transcorre un mes des del sendemà de la interposició del recurs de reposició sense que este haja sigut resolt, podrà entendre's que ha sigut desestimat i es podrà interposar un recurs contenciós administratiu, a la seua elecció, davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, a la seua elecció, davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos comptats des del sendemà de la publicació de l'extracte en el Boletín Oficial del Estado.
  
15.3 Contra tots els actes administratius definitius que es deriven de les bases els interessats podran interposar els oportuns recursos en els casos i en la forma establits en la Llei 4/1999, de modificació de la Llei 30/1992, de Règim Jurídic de les Administracions Públiques i Procediment Administratiu Comú, i en la Llei 29/1998, de 13 de juliol, Reguladora de la Jurisdicció Contenciosa Administrativa (Boletín Oficial del Estado número 67, de 14 de juliol de 1998).
  
15.4 Si tinguera entrada «al·legació, suggeriment, reclamació o petició de revisió» per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre elles en la següent sessió, i ho ressenyarà en la corresponent acta, tot això sense perjuí del que establix la base 12 respecte de la interposició de recursos, que es regirà per les normes generals sobre procediment i règim jurídic de les administracions públiques.
  
Setze. Publicació
  
Les bases del present procés selectiu es publicaran en el Butlletí Oficial de la Província i en el Diari Oficial de la Generalitat Valenciana, i en extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de les policies locals de la Comunitat Valenciana.
  
Dèsset. Desenvolupament del procés selectiu
  
Les proves de la fase d'oposició per a la categoria d'inspector constaran de les següents proves, de conformitat amb l'article 7 del Decret 88/2001, de 24 d'abril, del Govern Valencià:
  
Fase d'oposició
  
1. Prova psicotècnica.
  
Consistirà a superar els exercicis o proves psicotècniques altitudinals i de personalitat que es determinen en la normativa aplicable. La superació de les dites proves als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa de sis mesos des de la seua realització, i eximirà durant l'esmentat període l'aspirant de tornar a realitzar-les.
  
2. Proves d'aptitud física.
  
Consistiran a superar les proves d'aptitud física que posen de manifest la capacitat per a l'acompliment del lloc de treball, el contingut i marques mínimes de la qual seran, almenys, les següents segons el quadre d'edats que s'indica:
  
Barem d'edats masculí:
  
Quadre d'edats 1 2 3
  
Fins a 30 anys 4,20'' 3,75m 60''
  
De 31 a 35 anys 4,50'' 3,50m 1,10''
  
De 36 a 40 anys 5,30'' 3,25m 1,30''
  
De 41 a 45 anys 1.500m 3,00m 1,30''
  
De 46 a 50 anys 1.300m 2,75m 1,40''
  
Més de 50 anys 1.200m 2,40m 1,55''
  
Barem d'edats femení:
  
Quadre d'edats 1 2 3
  
Fins a 30 anys 4,50'' 3,10m 1,10''
  
De 31 a 35 anys 5,20'' 2,90m 1,20''
  
De 36 a 40 anys 6,00'' 2,70m 1,35''
  
De 41 a 45 anys 1.300m 2,50m 1,45''
  
De 46 a 50 anys 1.200m 2,30m 1,55''
  
Més de 50 anys 1.000m 2,10m 2,10''
  
Proves:
  
2.1 Carrera de resistència 1.000 Metres.
  
2.2 Salt de longitud amb carrera.
  
2.3 Natació 50 metres.
  
La qualificació del present exercici serà d'apte o no apte, i caldrà superar com a mínim dues de les proves per a ser declarat apte.
  
La superació de la present prova tindrà un validesa de quatre anys des de la seua realització, amb independència de l'edat de l'aspirant, i quedaran exempts de realitzar-la aquells que, en el dit període, l'hagen superada.
  
3. Qüestionari de cultura policial.
  
Consistirà a contestar correctament per escrit un qüestionari de 100 preguntes, com a mínim, i 125 com a màxim, amb quatre respostes alternatives, només una d'elles certa, sobre els temes que constituïxen els temaris que s'indiquen per a cada categoria que s'inclouen en l'annex d'esta orde, en un temps màxim de 2 hores i mínim d'1 hora i 30 minuts.
  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo. En tot cas, s'establiran procediments de penalització per les respostes errònies.
  
4. Coneixement del valencià.
  
Els municipis de predomini lingüístic valencià, segons la Llei d'Ús i Ensenyança del Valencià 4/1983, de 23 de novembre, de la Generalitat Valenciana, inclouran un exercici consistent a traduir del valencià al castellà, i viceversa, un text proposat pel tribunal, en un temps que es determinarà.
  
L' exercici es qualificarà de 0 a 4 punts i no serà eliminatori.
  
5. Reconeixement mèdic.
  
Consistirà a superar un reconeixement mèdic, d'acord amb el quadre d'exclusions mèdiques que es determine reglamentàriament.
  
La superació de la prova, homologada expressament per l'Institut Valencià de Seguretat Pública, tindrà una validesa de sis mesos des de la seua realització, i quedaran exempts de passar-la aquells que en el dit període l'hagen superada, sempre que no es produïsquen malalties o dolences que, a juí del tribunal mèdic, justifiquen tornar-les a realitzar.
  
6. Desenvolupament del temari.
  
6.1 Tema de composició.
  
Consistirà en el desenvolupament d'un tema d'actualitat i coneixement general relacionat amb els epígrafs dels temaris establits per a cada categoria, elegit pel tribunal, l'extensió dels quals no podrà ser inferior a tres folis ni excedir de cinc, a una sola cara, i en un temps no superior a 1 hora i 30 minuts, a fi de valorar la lògica de l'exposició.
  
El dit exercici, a elecció del tribunal, podrà ser llegit en sessió pública per l'aspirant.
  
La qualificació de l'exercici serà de 0 a 10 punts, i per a superar-lo caldrà obtindre un mínim de 5 punts.
  
6.2 Desenvolupament del temari.
  
Consistirà a desenvolupar per escrit, durant un temps màxim de 2 hores, dos temes elegits per l'aspirant de quatre extrets per sorteig d'entre els que componen el temari de cada categoria.
  
Els dits temes seran llegits en sessió pública davant del tribunal, que podrà formular les preguntes o aclariments que hi jutge oportuns.
  
Es valoraran la claredat d'idees, la facilitat d'expressió i el coneixement sobre els temes exposats.
  
La qualificació de l' exercici serà de 0 a 10 punts, i per a superar-lo caldrà obtindre un mínim de 5 punts.
  
6.3 Supòsit policial.
  
Consistirà en la realització d'una prova pràctica, amb una duració mínima d'1 hora, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre les activitats, funcions i servicis propis de l'ocupació a què s'opta.
  
Es valoraran el desenvolupament i exposició de totes les actuacions i mesures policials que caldrà adoptar en matèria de distribució de personal, mitjans materials, seguretat ciutadana i viària, i actuacions complementàries, i altres que calguen per a la realització del supòsit.
  
Es podran adjuntar o fixar sobre un plànol que aportarà el tribunal totes aquelles dades gràfiques o representatives de les actuacions policials, o de distribució de mitjans que calguen per a la seua millor resolució.
  
La qualificació de l'exercici serà de 0 a 10 punts i caldrà obtindre un mínim de 5 punts per a superar-lo.
  
6.4 Memòria projecte.
  
Quan així es preveja en la convocatòria per a cobrir llocs de la màxima categoria existent en la plantilla, com a substitució de la prova de supòsit policial, podrà establir-se la defensa pública d'una memòria projecte que consistirà en la presentació i exposició oral i pública durant una hora d'un estudi original, amb una extensió mínima de cinquanta folis i màxima de setanta, mecanografiats a doble espai i a una sola cara, grandària DIN A-4, sobre l'organització, problemàtica, funcions i servicis del cos de policia local en un municipi amb una població d'igual o semblant nombre a la del municipi convocant.
  
La qualificació de l'exercici serà de 0 a 10 punts, i caldrà un mínim de 5 punts per a superar-lo.
  
6.5 La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, i caldrà rebutjar amb tal objecte totes les puntuacions màximes i mínimes quan entre elles existisca una diferència de 4 punts o més, servint-hi, si és procedent, com a punt de referència la puntuació màxima obtinguda.
  
ANNEX I
  
Temaris
  
Dret constitucional
  
Tema 1. La Constitució espanyola de 1978. Estructura. Principis fonamentals. Organització política de l'estat espanyol. Classe i forma d'estat. Reforma de la constitució.
  
Tema 2. La monarquia parlamentària. La Corona: funcions constitucionals del rei. Successió i regència. El refrendament. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.
  
Tema 3. El poder executiu. El Govern. Composició. Funcions. La potestat reglamentària. El poder judicial. Estructura, organització i funcionament dels tribunals en el sistema espanyol.
  
Tema 4. Els drets i deures reconeguts en la constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.
  
Tema 5. Els drets humans. Instruments de reconeixement i protecció dels drets humans. La funció policial en relació amb el respecte i assegurament dels drets humans.
  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.
  
Tema 7. Les administracions públiques en la constitució. L'administració pública estatal i autonòmica. Competències i autonomia. Relacions. El ciutadà i l'administració.
  
Tema 8. La hisenda pública i l'administració tributària. El ciutadà i l'administració tributària.
  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de justícia.
  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.
  
Dret administratiu
  
Tema 11. El dret administratiu. Fonts. Normes no parlamentàries amb rang de llei. El reglament.
  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.
  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.
  
Tema 14. L'administració local. El municipi. Elements. Territori. Població. Competències i autonomia. Béns i servicis municipals.
  
Tema 15. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 16. Òrgans col·legiats de govern. L'ajuntament en ple. La comissió de govern. Òrgans consultius i participatius. Les comissions informatives. Les juntes de districte.
  
Tema 17. La funció pública. El personal al servici de l'administració local. Concepte i classes. Organització de la funció pública local. Adquisició i pèrdua de la condició de funcionari.
  
Tema 18. La responsabilitat del personal al servici de les administracions públiques. Règim disciplinari i procediment sancionador dels funcionaris públics en general.
  
Policia administrativa. Bans i ordenances municipals
  
Tema 19. La potestat reglamentària dels ajuntaments. Les ordenances municipals. Els bans d'alcaldia. Concepte i classes. Infraccions. Potestat sancionadora. Procediment sancionador administratiu.
  
Tema 20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.
  
Tema 21. Normes d'utilització de les vies públiques. Revetles, guals, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.
  
Tema 22. Normes reguladores d'autotaxis i autoturismes. Documentació necessària d'estos vehicles, requisits, tarifes, competència. Focs d'artifici, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.
  
Tema 23. L'activitat urbanística. Requisits. Competències municipals en matèria d'escolarització.
  
Policia local
  
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.
  
Tema 25. La policia local. Missions i objectius. Funcions. Policia administrativa i policia judicial.
  
Tema 26. El binomi policia local-ciutadà. Principis bàsics i normes d'actuació. Suports ètics.
  
Tema 27. Ordenament legislatiu de la policia local. Estructura orgànica i funcional. Règim estatutari. Drets i deures de les policies locals. Règim disciplinari dels funcionaris de policia local.
  
Tema 28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.
  
Tema 29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El registre de policies locals.
  
Dret penal
  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.
  
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.
  
Tema 32. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució.
  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 34. Delictes contra el patrimoni i l'orde socioeconòmic: afanades, robatoris, extorsió, robatori i furt de vehicles.
  
Tema 35. Delictes contra l'administració pública: prevaricació i altres comportaments injusts, abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.
  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.
  
Tema 38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat viària constitutives de delicte.
  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'orde públic.
  
Dret processal
  
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'habeas corpus.
  
Tema 41. La policia judicial. La policia local com a policia judicial. Diligències d'investigació. La identificació. Entrades i registres en llocs tancats. Detenció i detenció il·legal.
  
Tema 42. Presó provisional i llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials.
  
Policia de trànsit i circulació
  
Tema 44. La Llei de Bases sobre Trànsit, Circulació de Vehicles de Motor i Seguretat Viària. Text articulat de la Llei sobre Trànsit, Circulació de Vehicles de Motor i Seguretat Viària. Les competències en matèria de trànsit i seguretat viària.
  
Tema 45. Usuaris i conductors. Obres i activitats prohibides en matèria de trànsit i seguretat viària. Normes de circulació de vehicles. Altres normes de circulació. Senyalització.
  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.
  
Tema 47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.
  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció Tècnica de Vehicles. Responsabilitat civil i l'assegurança obligatòria en els vehicles de motor.
  
Tema 49. El transport. Servici públic de viatgers i servici públic de mercaderies o mixts. El servici privat. Mercaderies perilloses. Condicions tècniques de transport i altres requisits principals. Reglament Nacional de Servicis Urbans i Interurbans de Transport d'Automòbils Lleugers. El transport escolar.
  
Tema 50. Els accidents de trànsit: concepte i consideracions prèvies. Les seues causes. Classes i fases.
  
Tema 51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 52. Persones obligades a sotmetre's a la prova de detecció. Infracció a la Llei de Seguretat Viària, que porta aparellada l'obligació de la prova.
  
Psicologia
  
Tema 53. El comandament. Concepte. Funcions. L'exercici del comandament.
  
Tema 54. Estils de comandament. Metodologies de comandament. L'eficàcia del comandament.
  
Tema 55. La presa de decisions. Tipologies. El procés de presa de decisions. Factors que influïxen en la presa de decisions. Decisions en grup. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.
  
Tema 57. Relació comandament-subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.
  
Tema 58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluixos de comunicació. Problemes i barreres de la comunicació. El rumor.
  
Tema 59. La comunicació amb superiors. Maneig de situacions difícils. Comunicació amb subordinats.
  
Tema 60. Grups socials. Les masses. Minories ètniques i culturals. Models explicatius de la delinqüència.
  
Fase de concurs
  
El barem dels mèrits en la fase de concurs de l'aspirant que haja superat la fase d'oposició s'haurà d'ajustar al que establix l'Orde de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de la Policia Local de la Comunitat Valenciana.
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls van exigir per a accedir a l'escala i categoria a què pertanguen, de conformitat amb la següent escala:
  
a) Grup A:
  
Doctor: 10 punts.
  
Llicenciat o equivalent: 8 punts.
  
b) Grup B: diplomat universitari o equivalent: 7 punts.
  
c) Diplomat en Criminologia: 7 punts.
  
d) Grup C: Batxillerat, Formació Professional de 2n grau: 5 punts.
  
e) Superació de les proves d'accés a la universitat per a majors de 25 anys: 5 punts.
  
No es valoraran com a mèrits aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'elles. La possessió del títol de Batxillerat o Formació Professional de 2n grau exclourà la valoració de les proves d'accés a la universitat per a majors de 25 anys.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits.
  
Fins a un màxim de 15 punts.
  
Coneixement del valencià acreditat amb un certificat oficial de la Junta Qualificadora de Coneixements del Valencià:
  
- Certificat de coneixements orals: 0,75 punts.
  
- Certificat de grau elemental: 1,25 punts.
  
- Certificat de grau mitjà: 2,50 punts.
  
- Certificat de grau superior: 3,00 punts.
  
Coneixement d'un o més idiomes acreditats documentalment, mitjançant un certificat expedit per una facultat o escola oficial reconeguda: 3 punts per cada un.
  
La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'IVASP o organismes anàlegs.
  
Fins a un màxim de 30 punts.
  
Per la realització de cursos organitzats per l'IVASP o homologats per ell, caldrà ajustar-se al següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima avantdita, la seua puntuació estarà donada per la suma del còmput d'hores i/o assistència a ells. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No seran puntuables si ja es van tindre en compte a l'efecte de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un d'ells.
  
Si la condecoració és concedida a títol col·lectiu, la puntuació serà de 0,25 punts per cada un d'ells.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells.
  
7. Altres mèrits.
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, felicitacions, així com els cursos inclosos en el Pla de Formació Contínua i altres degudament acreditats i no valorades en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP, es valoraran fins a un màxim de 0,50 punts.
  
Les publicacions relacionades amb l'activitat policial, es valoraran fins a un màxim de 0,75 punts per cada una d'elles.
  
8. Prova i entrevista personal.
  
Es realitzarà davant del tribunal qualificador, valorant-se fins a un màxim de 10 punts, amb el contingut i puntuació que s'assenyala:
  
Coneixements del terme municipal, del carrer, servicis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració de la prova serà de 6 punts.
  
Entrevista personal. Es valoraran i comprovaran l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i entrevista, mitjançant la convocatòria corresponent i amb la menció expressa de les puntuacions aconseguides, aquells aspirants, la puntuació dels quals, sumats els mèrits amb el màxim possible de l'entrevista, aconseguisquen com a mínim 20 punts.
  
9. Legislació aplicable.
  
De forma supletòria serà aplicable el que disposa el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana, pel qual s'aprova, el barem general d'aplicació als concursos de mèrits per a la provisió de llocs de treball; i Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.